[{"text_idx": "#000009", "text": "Adroddiad Blynyddol a Datganiadau Ariannol"}, {"text_idx": "#000010", "text": "Datganiad ar Gaethwasiaeth a Masnachu Pobl"}, {"text_idx": "#000016", "text": "Gyda chefnogaeth \u00a34m o arian yr UE a ddarperir gan Lywodraeth Cymru, bydd y ganolfan yn edrych ar ffyrdd o ddefnyddio technoleg ffibr presennol yn y rhwydwaith 5G i wella gallu, hyblygrwydd, ymarferoldeb a gwasanaethau."}, {"text_idx": "#000019", "text": "\u201cBydd y Ganolfan Ragoriaeth hon yn cyfrannu at wneud Cymru yn arweinydd byd-eang mewn technoleg 5G, gan roi\u2019r wlad wrth galon arloesi yn y maes hwn."}, {"text_idx": "#000021", "text": "\u201cMae'n wych gweld yr ymchwil o'r radd flaenaf hon yn digwydd yma ar Ynys Mo\u0302n, gyda chefnogaeth cyllid yr UE yn cyfrannu at ein nodau o Gymru fwy llewyrchus a chyfartal.\u201d"}, {"text_idx": "#000023", "text": "\u201cMae'r datblygiad newydd cyffrous hwn yn enghraifft arall o sut mae'r ymchwil ragorol ym Mhrifysgol Bangor, o'r Ysgol Cyfrifiadureg a Pheirianneg Electronig yn yr achos hwn, yn arwain at fudd yn y byd go iawn, nid yn unig wrth wella'r dechnoleg y byddwn i gyd maes o law yn ei defnyddio, ond hefyd trwy wneud cyfraniad sylweddol i amgylchedd mwy gwyrdd yn y dyfodol.\u201d"}, {"text_idx": "#000024", "text": "Dywedodd Pryderi ap Rhisiart, Rheolwr Gyfarwyddwr M-SParc: \"Efallai nad dyma\u2019r math o dechnoleg y mae pobl yn disgwyl ei gweld wrth feddwl am Ogledd Orllewin Cymru, a dyna\u2019n union pam y gwnaethom sefydlu Parc Gwyddoniaeth Menai. Gall gwaith blaengar fel hyn ddeillio oddi yma ac yn wir mae hynny'n digwydd. Mae nifer o'n tenantiaid yn datblygu technolegau a chynhyrchion sydd yn gyntaf o'u bath, yn ennill gwobrau, ac yn gweithio gyda phartneriaid rhyngwladol, ac rydym yn credu\u2019n gryf fod gennym y doniau yma."}, {"text_idx": "#000025", "text": "Ychwanegodd yr Athro Jianming Tang, arweinydd y project: \u201cNod y gwaith ymchwil y byddwn yn ei wneud yw cwrdd a\u0302 heriau rhwydweithiau symudol 5G trwy chwilio am atebion i wella'r ddarpariaeth lled band, lleihau cyfnodau ymateb a chynyddu dwysedd cysylltiad, a gwneud y rhwydweithiau'n fwy ystwyth ac ymaddasol.\""}, {"text_idx": "#000027", "text": "Mae'r ffaith ei bod wedi'i lleoli yn M-SParc ac yn datblygu technoleg sy'n adlewyrchu ffocws M-SParc ar allyriadau carbon isel yng Ngogledd Cymru yn gwneud synnwyr am reswm arall hynod amserol. Mae TGCh yn gyfrifol am hyd at 4% o gyfanswm yr allyriadau carbon byd-eang, a dim ond cynyddu a wnaiff hynny oni bai bod newidiadau o sylwedd yn cael eu cyflwyno i leihau'r o\u0302l troed carbon. Gallai gwaith y Ganolfan Prosesu Signalau Digidol ar ehangu cymhwysedd a thechnoleg mynediad diwifr leihau'r ynni a ddefnyddir gan rwydweithiau hyd at 90%."}]